
ועדת העבודה, הרווחה והבריאות 

12.12.2006  

הכנסת השבע-עשרה






נוסח לא מתוקן
מושב שני 

פרוטוקול מס' 115

מישיבת ועדת העבודה הרווחה והבריאות

יום רביעי,  כ"א  כסלו תשס"ז (12  בדצמבר 2006), שעה 11:30

סדר היום: 
הצעת חוק הבטחת הכנסה (תיקון מס' 29) (רכב כנכס שאין מופקת ממנו הכנסה חודשית) התשס"ז –2006

של חה"כ אלכס מילר, חה"כ סופה לנדבר, חה"כ יורי  שטרן, חה"כ סטס מיז'יניקוב, חה"כ ליה שם-טוב (פ/771)   

נכחו:

חברי הוועדה: 
משה שרוני – היו"ר



אריה אלדד



נדיה חילו



ואסל טאהא



רן כהן 



סופה לנדבר 



שרה מירום-שלו

מוזמנים:
משה ברסימנטוב 
- רפרנט עבודה ורוחה – משרד האוצר



טלי ארפי

- משרד האוצר



עו"ד שי סומך 

- מח' ייעוץ וחקיקה – משרד המשפטים



עו"ד רועי קרת

- הלשכה המשפטית- המוסד לביטוח לאומי 



אורנה ברקוביץ

- מחלקת הבטחת הכנסה – המוסד לביטוח לאומי 
 

מנהלת הוועדה: 
וילמה מאור

ייעוץ משפטי:

עו"ד גיל שבתאי

עריכה:


חיה מרקביץ' - חברת פרוטוקול

הצעת חוק הבטחת הכנסה (תיקון מס' 29)

(רכב כנכס שאין מופקת ממנו הכנסה חודשית) התשס"ז –2006

של חברי הכנסת: אלכס מילר, סופה לנדבר, יורי  שטרן, סטס מיז'יניקוב, ליא שם-טוב (פ/771)

היו”ר משה שרוני:

בוקר טוב לכולנו, אני פותח את הישיבה. הצעת חוק הבטחת הכנסה (תיקון רכב כנכס שאין מופקת ממנו הכנסה חודשית התשס"ז – 2006 של חה"כ סופה לנדבר, חה"כ יורי שטרן (פ/ 771/17), הכנה לקריאה שניה ושלישית. 


סופה, בבקשה:

סופה לנדבר:

אנחנו הסכמנו עם הרפרנט של האוצר. 

היו”ר משה שרוני:

אני רוצה לדעת מה הסכמתם, אולי אני לא מסכים.

סופה לנדבר:

הם יציגו את הדברים. 

שי סומך:

אדוני, בפני הוועדה מונח כרגע נוסח שמבוסס על הנוסח הממשלתי שמצריך עיון. הבנו ממשרד האוצר שהם רוצים להניח נוסח אחר, הם מכינים אותו ברגעים אלה. אתם רוצים בינתיים לתאם באופן עקרוני את הנקודות. 

היו”ר משה שרוני:

כשקובעים ישיבה ואתם צריכים לעשות עם האוצר, אז תודיעו לי, אני אבטל נעביר לוועדה אחרת.

סופה לנדבר:

בסדר, אתה לא עושה טובה. אני מבינה מה שאתה עושה.  

שי סומך:

זו בעצם ההצעה של האוצר. אנחנו מציעים לשפר את ההצעה הממשלתית.

היו”ר משה שרוני:

לשפר אותה לטובת האוצר או לטובת האנשים. 

שי סומך:

מצד אחד, יש כאן שיפור גדול בתקופת המתנה שניתנת.  מצד שני, ההכנסה שמזכה באחזקת רכב עולה. אז הצד האחד הוא קודם כל תקופת המתנה שהוא חשוב מאוד שלתיקון, גם למוסד לביטוח הלאומי וגם לא בתור משרד המשפטים. 

היו”ר משה שרוני:

מהי תקופת ההמתנה? 

שי סומך:

שלושה חודשים.

היו”ר משה שרוני:

לא בא בחשבון.

שי סומך:

אבל כיום זה אפס. 

נדיה חילו:

על מה אתם מעניש אותם?

שי סומך:

כיום זה אפס. 

היו”ר משה שרוני:

מה זה תקופת המתנה? 

שי סומך:

אני אסביר. יש מצבים שבהם עובדים שהיה להם רכב והם מפוטרים מהעבודה. ואז לפי ההצעה המקורית של הממשלה וגם החוק שקדם לו ושלא נכנס לתוקף, אותו עובד, אם הוא היה ממשיך להחזיק את הרכב, הוא היה מאבד את הבטחת ההכנסה. כי לא מתקיים התנאי שיש לו הכנסת עבודה. 


ההצעה כאן היא לתת לו תקופה של שלושה חודשים. 

היו”ר משה שרוני:

לא בא בחשבון, זה צריך להיות עד שנה. 

שי סומך:

אבל כיום זה אפס. 

היו”ר משה שרוני:

עד שנה, אנחנו נחליט כאן, כן. 

שי סומך:

למה שנה? 

היו”ר משה שרוני:

אתה מוצא לו עבודה מיד? אנחנו מדברים כאן על מציאות. אתם קובעים? אנחנו קובעים כאן ולא אתם. עד שנה.

רועי קרת:

אל תכעס עליי, כל דבר שבא לטובת המבוטחים, משמח אותנו. אבל השאלה היא אם לחברי-הכנסת ולחברים בוועדה יש רוב של 51 חברי-כנסת כדי להעביר את זה בכנסת. 

היו”ר משה שרוני:

נשיג בין  70 ל-90.

רועי קרת:

אנחנו ביקשנו לשפר קצת את ההצעה הממשלתית.

היו”ר משה שרוני:

מה לשפר, זה נראה שיפור? אני אסביר לך מהו שיפור. עכשיו, אני אגיד לך מה ההצעה שלי שאותה אביא בפני חברי הוועדה. אני לא רוצה שיהיה כתוב: "נפח 1300" לא רוצה "שנת ייצור", אני רוצה עד סכום 30 אלף ₪, זה הכל.

שי סומך:

זאת ההצעה הממשלתית. 

היו”ר משה שרוני:

עד 30 אלף ₪, לא נפח ולא כלום. יש לפי ספר של יצחק לוי עם מחירון, אם זה רכב שכור, זה פחות 20 אחוז. אחרי תאונה זה 20 אחוז, אם השאסי והלך טוטאלוס זה 50 אחוז. עם זה הולכים. 

נדיה חילו:

ומי שיש לו רכב ישן נפח 2000 שהמחיר לא 20 אלף, אז הוא נופל.

היו”ר משה שרוני:

עד 30 אלף ₪ בלי נפח, בלי שום דבר.

משה ברסימנטוב:

יש הצעת חוק ממשלתית שמונחת בפני הוועדה. היתה הסכמה עם הסיעה שמחוקקים בנוסח הפרטית הצעת החוק הממשלתית. לאחר שהגענו לסיכום הזה, ביקשו משרד המשפטים והמוסד לביטוח לאומי לשפר את הצעת החוק הממשלתית ואנחנו הסכמנו לטובת מקבלי הגמלאות.

היו”ר משה שרוני:

מי אתם, מה זה אתם הסכמתם? 

משה ברסינמטוב:


משרד האוצר בשם משרד האוצר. עכשיו הגענו לכמה שיפורים. 

היו”ר משה שרוני:

איזה שיפורים? 

משה ברסימנטוב:

כמו שהציג עו"ד שי סומך, ממשרד המשפטים.

היו”ר משה שרוני:

לא בא בחשבון, עד שנה. 

משה ברסימנטוב:

אם זה לא בא בחשבון, אז אנחנו מבחינת הממשלה חוזרים להצעה הממשלתית וזאת ההצעה שמבחינתו תתאים.

היו”ר משה שרוני:

טוב, אנחנו נחליט כאן ואני אעביר את זה למליאה.

משה ברסימנטוב:

אנחנו נתנגד.

היו”ר משה שרוני:

שאתם מתנגדים, זה לא כואב לי בכלל. אתם לא מכתיבים כאן את המדיניות, אנחנו מכתיבים!

אורנה ברקוביץ:

אני רוצה להציג לכם רק את הפן הפרקטי. אם אנחנו נלך להצעה של פרמטרים של נפח מנוע שנתון, זה הרבה יותר קל לנו לגבי הביטוח לאומי, להחליט אם לאשר או לאשר.

היו”ר משה שרוני:

מחיר מחירון של לוי יצחק לא קיים? באמת.

אורנה ברקוביץ:


סליחה אדוני, מותר לי להסביר, אם נתחיל להתדיין עם כל מבוטח, שיגיד לי שהשאסי שלו פגוע ושהוא יד רביעית ושהקילומטרז' ככה, אני  צריכה שמאי רכב. זה מאוד יעכב את הטיפול בתביעה. 

היו”ר משה שרוני:

יש מחיר מחירון במדינת ישראל, תסתכלי: שנת X- 25 אלף ₪, נקודה. מה הבעיה?

אורנה ברקוביץ: 


אבל אם הוא יד לא ראשונה, אם יש לו קילומטרז' גבוה ואם היתה לו תאונת דרכים. 

היו”ר משה שרוני:

הכל כתוב בספר. 

אורנה ברקוביץ:

זה כתוב בספר, אבל מישהו צריך להוכיח שהיתה לו תאונת דרכים.

היו”ר משה שרוני:

אם הייתה לו תאונת דרכים, הוא מביא מסמך מהמוסך שלו.

אורנה ברקוביץ:

זה לטרטר את האנשים.

סופה לנדבר:

לא, זה להקל את העבודה שלך. 

נדיה חילו:

אני גם לא מבינה את הוויכוח, אני מבינה את האינטרס שלך לעשות מה שיותר קל מבחינת הפקידות בביטוח הלאומי.

אורנה ברקוביץ:

לא, גם מבחינת האנשים.

נדיה חילו:

אבל התפקיד שלנו פה הוא לאו דווקא לדאוג שהתהליכים יהיו יותר קלים, אלא לשמור על הנפגע, שדורש את זה. הרי אנחנו לא מדברים על אנשים שעובדים ומרוויחים ויש להם את הלוקסוס שבעולם, אנחנו מדברים על אנשים שנפגעו והם באים ודורשים את המינימום למחיה שלהם. 


אז אני חושבת שזה נכון. ואם למישהו היה 1805 משנת ייצור ישנה והוא נוהג, תגיד לו, "עכשיו אתה לא זכאי" או "לך תמכור ותקנה משהו של 1,300". זה פשוט לשים את המקלות בגלגלים לאותו בן-אדם נזקק. 

אני חושבת שההצעה של אדוני לקחת רף של עלות היא הצעה נכונה והיא הצעה שבאה לקראת האנשים שהולכים ותובעים את הגמלה הזאת. 

היו”ר משה שרוני:
חברת הכנסת שרה מירום-שלו, בבקשה:

שרה מירום-שלו:


אני מצטרפת להצעת חוק שלהם ומבקשת להכניס בהצעת את החוק גם את הגמלאים.

היו”ר משה שרוני:

הגמלאים לא רוצים לעבוד, גברת. 

סופה לנדבר:

לא, גמלאים לא מקבלים הבטחת הכנסה, הם מקבלים השלמת הכנסה.

שרה מירום-שלו:


אנחנו רוצים שהחוק הזה יכלול גם את הגמלאים.

היו”ר משה שרוני:

חבר-הכנסת אריה אלדד, בבקשה: 

אריה אלדד:


אני רק רואה איזשהו קושי להגדיר בסכום בשקלים בחוק. רכב עלול להתייקר או להיות מוזל. יכול להיות שצריך להצמיד את זה לשכר הממוצע במשק כמספר כפולות של השכר הממוצע בשוק או של שכר המינימום. כי כאשר אתה מגדיר היום סכום, מה תהיה המשמעות של החוק הזה בעוד עשר שנים? הוא צריך להיות צמוד למשהו. 

היו”ר משה שרוני:

צמוד לשכר הממוצע במשק ולא למדד. 

נדיה חילו:

כפול כך וכך, שייתן לנו את ה-30 אלף. 

אריה אלדד:


כן, אבל להגיע לזה, כי אחרת נמצא איזה חוק שאומר, קנס עשר לירות. נו ומה נעשה זה? 

סופה לנדבר:

צמוד, למה אתה אומר? 

היו”ר משה שרוני:

אני אומר לשכר הממוצע במשק.

סופה לנדבר:

שיהיה למדד. רבותיי, אנחנו הסכמנו עם האוצר, השינויים הביאו לזה שיהיה קיצוץ. אני לא רוצה שזה יהיה בחוק ההסדרים. 

היו”ר משה שרוני:

סופה, זה מוכנס לחוק ההסדרים במשק. 

סופה לנדבר:

לא, אנחנו הסכמנו עם האוצר, הם מוציאים את זה מחוק ההסדרים ואנחנו מביאים את זה. 

נדיה חילו:

הצבענו על זה שזה לא יוצא וזה מגיע לוועדה הזאת. 

סופה לנדבר:

לא, הגענו איתם להסכמה בזה שהם מוציאים את זה מחוק ההסדרים והם נותנים לנו להעביר את זה. 

היו”ר משה שרוני:

אתם מוכנים לקבל מה שהאוצר אומר?

סופה לנדבר:

אין לנו ברירה.

היו”ר משה שרוני:

למה אין ברירה, אתם לא יכולים להשיג 51 חברים לתמוך בזה לפי ההצעה שלי? 
סופה לנדבר:

אני אגיד לך למה, אני מסכימה איתם עם הנוסח של האוצר. 

ואסל טאהא:


אם זה יהיה קשור למדד, זה לא משנה.

סופה לנדבר:

מה זה לא משנה. רבותיי, אנחנו יכולים לרצות מיליון דברים, אבל אתם בדיוק חברי-כנסת כמונו ואתם יודעים שלהשיג את התנאים, זה לא כל-כך קל.  את תעשה אחר-כך תיקון לחקיקה וזה יהיה הרבה יותר קל. 

גיל שבתאי:


אדוני, אני מבקש להבהיר את ההחלטות שמתקבלות. בפני הוועדה מונח כרגע נוסח שמבוסס בהתאם לבקשתה של חה"כ לנדבר, על הנוסח כפי שהיה בהצעת חוק ההסדרים הנוכחית. בנוסח הזה משולבים באותיות מודגשות נקודות שדורשות את הכרעת הוועדה. 


אני מציע על הנוסח סעיף, סעיף והוועדה תחליט. 

רועי קרת:

יש נוסחים שעומדים בפני הוועדה. אחד, הצעת החוק הממשלתית. והשני, שסוכם עם חברת-הכנסת סופה לנדבר. 

היו”ר משה שרוני:

איפה זה? 

רועי קרת:

מכיוון שזה סוכם עכשיו, אנחנו בקשיים טכניים להדפסה של הנוסח, אבל אנחנו מנסים להדפיס את ולהגיש לאדוני. אולי נחכה? 

היו”ר משה שרוני:

אני לא מחכה. 

סופה לנדבר:

תגיד את הנוסח שאנחנו מתקנים. 

שי סומך:

אני אציג את השינויים העיקריים בנוסח. 

היו”ר משה שרוני:

אני נותן לכם חמש דקות, תביאו את הנוסח. רבותיי, זה דברים שצריך לעבור על זה. אני מציע לדחות את זה לשבוע ימים. אי אפשר ככה איך שאתם כותבים את כל הדברים האלו על רגל אחת. 

אריה אזולאי:


להם זה  ברור, לנו זה לא כך-ברור. 

שי סומך:

אולי היועץ המשפטי של הוועדה יסביר. 

היו”ר משה שרוני:

בהתייעצות עם היועץ המשפטי שלי. 

גיל שבתאי:


הנוסח הוא חדש גם לי, אני רוצה לעבור עליו. 

היו”ר משה שרוני:

אני דוחה את הישיבה לשבוע הבא, נקיים על זה דיון רציני ומקיף ואתם תוכלו להכניס שם עוד כמה דברים. 


תודה רבה, הישיבה נעולה. 

הישיבה ננעלה בשעה 12:00 

